Podlitiek: Verkiesings moet gebeur, ivermektien goedgekeur en petrolprys klim weer | Maroela Media
Hierdie week is die volle Podlitiek-span weer op hul pos, met 'n spyskaart vol geprop met plaaslike politiek, virus-nuus, en kritiek teen die staat.
Die eerste onderwerp gaan oor die Onafhanklike Verkiesingskommissie (OVK) wat uitspraak gelewer het oor die uitstel van die 2021- munisipale verkiesing. Die OVK hou voet by stuk dat verkiesings wel in 2021 moet gebeur, en die Podlitiek-span oorweeg die meriete, geleenthede, en risiko van hierdie skuif.
Volgende kom ivermektien ter sprake, met AfriForum se hofsaak wat hierdie week opspraak gewek het. Ernst brei uit oor waarom die hof se uitspraak volgens hom 'n goeie uitspraak was, en Daniël, wat persoonlik by die saak betrokke was, bied aan Podlitiek-luisteraars 'n eksklusiewe kykie agter die skerms.
Die derde onderwerp is die brandstofprys wat nou rekordhoogtes bereik het. Paul vra of dit reg is dat 'n owerheid sy kwesbaarstes straf met heffings op heffings en belastings op belastings, wat alles weer gaan neerkom op die verbruiker. Die Podlitiek-span bekla wat in hul mening niks anders is as wreedheid nie.